MK ออกหุ้นกู้ไม่เกิน 1,650 ลบ.ชูดอกเบี้ย 5.75% ขายสถาบัน-รายใหญ่ 2-11 ธ.ค.
MK ออกหุ้นกู้ไม่เกิน 1,650 ลบ.ชูดอกเบี้ย 5.75% ขายสถาบัน-รายใหญ่ 2-11 ธ.ค.
MK ออกหุ้นกู้ไม่เกิน 1,650 ลบ.ชูดอกเบี้ย 5.75% ขายสถาบัน-รายใหญ่ 2-11 ธ.ค.
20 พ.ย. 2562

บริษัท มั่นคงเคหะการ จำกัด (มหาชน) หรือ MK ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 1,650 ล้านบาท แบ่งเป็นเสนอขายไม่เกิน 1,200 ล้านบาท และหุ้นกู้สำรองไม่เกิน 450 ล้านบาท อายุ 1 ปี 11 เดือน 19 วัน หรือครบกำหนดไถ่ถอน พ.ศ.2566 อัตราดอกเบี้ยคงที่ 5.75% ต่อปี ชำระดอกเบี้ยทุกๆ 3 เดือนตลอดอายุหุ้นกู้
บริษัทจะเสนอขายหุ้นกู้ดังกล่าวต่อผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 2-11 ธ.ค.62 โดยมี บล.ฟินันซ่า บล.โกลเบล็ก บล.ฟินันเซีย ไซรัส และ บล.โนมูระ พัฒนสิน เป็นผู้จัดการการจัดจำหน่าย โดยบริษัทมีวัตถุประสงค์ที่ใช้เงินเพื่อใช้ชำระคืนหุ้นกู้ที่ถึงกำหนดประมาณ 500 ล้านบาท ส่วนที่เหลือใช้เงินลงทุนค่าก่อสร้างในโครงการบางกอกฟรีเทรดโซน และ Health &amp; Wellness และเป็นเงินทุนหมุนเวียนในกลุ่มบริษัท
ทั้งนี้ บริษัท ทริสเรทติ้ง จำกัด จัดอันดับเครดิตของบริษัทอยู่ที่ “BBB” แนวโน้มอันดับเครดิตเป็น “ลบ” เมื่อวันที่ 12 เม.ย.62